als_Latn dik_Latn sag_Latn
Zgjerohet lista e kandidatëve për të marrë drejtimin e Shqipërisë pas dorëheqjes së Xhani De Biazit. Pas emrave të bujshëm si Inzagi apo Kamoleze, kësaj liste tani i shtohen edhe katër emra të tjerë, shkruan sportal.
Dy janë sërish nga Italia ku bëhet fjalë për një trajner me mjaft eksperiencë si Delios Rosi dhe tjetri është një emër i njohur në futbollin italian si Kristian Panuçi. Tani emrat e këtyre dy trajnerëve janë të lidhur me Shqipërinë, ku pritet të ketë zhvillime të tjera.
Gjithashtu në listë është edhe Martin Shmid sëbashku me Sami Hipian. 50-vjeçari zvicerian në sezonin e fundit drejtoi skuadrën e Mainc 05 në Bundesligë dhe tani është i lakuar për të marrë drejtimin e Shqipërisë.
Ndërkohë, Sami Hipia drejtoi për pak kohë Bajer Leverkusenin në Bundesligë dhe Zyrihun në Zvicër, teksa njihet si një trajner i ri me mjaft cilësi pozitive dhe tani emri i tij del në skenë për të marrë drejtimin e Kombëtares kuqezi.
als_Latn als_Latn als_Latn als_Latn